คําสั่งกรมบังคับคดีที่ 685/2545เรื่อง การส่งสํานวนคดีล้มละลายให้กองคํานวณและเฉลี่ยทรัพย์เพื่อคํานวณเงินต่าง ๆหรือทําบัญชีส่วนแบ่ง หรือตรวจสอบเอกสาร-------------------------------- เพื่อให้การปฏิบัติหน้าที่เกี่ยวกับการคํานวณ หรือทําบัญชีส่วนแบ่ง หรือตรวจสอบเอกสาร ในคดีล้มละลายของราชการส่วนกลาง กรมบังคับคดี ดําเนินไปด้วยความรวดเร็ว และมีประสิทธิภาพ จึงมีคําสั่งดังต่อไปนี้ข้อ ๑ เมื่อสํานวนคดีที่อยู่ในความรับผิดชอบของเจ้าพนักงานพิทักษ์ทรัพย์เรื่องให้เสร็จสิ้นในขั้นตอนใด ขั้นตอนหนึ่ง และจะต้องทําบัญชีส่วนแบ่ง หรือบัญชีแสดงรายการรับ-จ่าย หรือคํานวณเงินต่างๆ หรือ ตรวจสอบบัญชีทรัพย์สิน เพื่อตั้งสํานวนทวงหนี้ หรือการทําบัญชีเพื่อชําระบัญชี ฯลฯ ให้ส่งสํานวนดังกล่าว ให้ทองคํานวณและเฉลี่ยทรัพย์ดําเนินการข้อ ๒ การส่งสํานวนตามข้อ 1. ให้เจ้าพนักงานพิทักษ์ทรัพย์แจ้งผลของการดําเนินคดีนั้นว่าได้ ดําเนินการแล้วเสร็จเพียงใด ไม่มีงานใดๆ ค้างเกี่ยว หรือมีงานอย่างใดในคดีที่ค้างปฏิบัติบ้าง รวมทั้งให้จัดทํา สารบัญสํานวนต่างๆ ทั้งหมดให้ครบถ้วนข้อ ๓ ในการทําบัญชีส่วนแบ่ง หรือบัญชีแสดงรายการรับ-จ่ายในคดีล้มละลาย กรณีทําบัญชีแบ่งสุดปิดคดี ให้กองคํานวณและเฉลี่ยทรัพย์สอบถามไปยังโจทก์ และกองบังคับคดีแพ่งว่ามีค่าใช้จ่ายเกี่ยวค้างบ้างหรือไม่ข้อ ๔ การทําบัญชีแสดงรายการรับ-จ่าย หรือการทําบัญชีส่วนแบ่งในคดีล้มละลาย หรือการทําบัญชีเพื่อ ชําระบัญชี ให้ผู้อํานวยการกองคํานวณและเฉลี่ยทรัพย์หรือผู้ได้รับมอบหมาย พนักงานบัญชีและผู้ตรวจ สอบเป็นผู้ลงชื่อในบัญชีแสดงรายการรับ-จ่าย หรือบัญชีส่วนแบ่ง หรือทําบัญชีการชําระบัญชีในฐานะเจ้าพนักงานพิทักษ์ทรัพย์ผู้คิดและผู้ตรวจสอบ พร้อมทั้งแจ้งให้ผู้เกี่ยวข้องมารับรองบัญชีตามกฎหมายด้วย ข้อ ๕ กรณีที่มีผู้คัดค้านบัญชี ให้กองคํานวณและเฉลี่ยทรัพย์ส่งเรื่องให้กองบังคับคดีล้มละลาย ที่รับผิดชอบเพื่อดําเนินการตามกฎหมายต่อไปหากไม่มีผู้คัดค้านบัญชี ให้กองคํานวณและเฉลี่ยทรัพย์จ่ายเงินให้แก่เจ้าหนี้ตามบัญชีเงินส่วนแบ่ง ข้อ ๖ ในการส่งสํานวนคืนให้เจ้าพนักงานพิทักษ์ทรัพย์ ให้ทองคํานวณและเฉลี่ยทรัพย์รายงาน รายละเอียดของยอดเงินคงเหลือในบัญชีว่าเป็นเงินประเภทใดบ้างให้เจ้าพนักงานพิทักษ์ทรัพย์ทราบด้วย เพื่อเป็นประโยชน์ต่อการแบ่งทรัพย์สินให้เจ้าหนี้ในครั้งต่อไปข้อ ๗ การรายงานศาลในคดีล้มละลาย เมื่อกองคํานวณและเฉลี่ยทรัพย์ได้จัดทําบัญชีต่างๆ เสร็จแล้ว ให้ผู้อํานวยการกองคํานวณและเฉลี่ยทรัพย์หรือผู้ได้รับมอบหมายมีหน้าที่รายงานและลงนามในหนังสือ รายงานศาลในฐานะเจ้าพนักงานพิทักษ์ทรัพย์ข้อ ๘ การตรวจสอบเอกสารเพื่อตั้งสํานวนทวงหนี้ เมื่อเจ้าพนักงานพิทักษ์ทรัพย์ได้ส่งเอกสารทาง บัญชีที่รวบรวมได้ให้กองคํานวณและเฉลี่ยทรัพย์ ให้นักบัญชีตรวจสอบเอกสารดังกล่าว หากพบว่าลูกหนี้มีสิทธิ เรียกร้องให้บุคคลหนึ่งบุคคลใดชําระเงินหรือส่งมอบทรัพย์สินแก่ลูกหนี้ ให้รายงานพร้อมส่งเอกสารที่ เกี่ยวข้องให้เจ้าพนักงานพิทักษ์ทรัพย์ทราบเพื่อมีคําสั่งต่อไป กรณีเป็นสัญญาต่างตอบแทน ซึ่งบุคคลภายนอกยังมีหนี้ค้างชําระต่อเจ้าพนักงานพิทักษ์ทรัพย์ ให้นักบัญชีตรวจสอบเอกสารที่เกี่ยวข้องพร้อมคํานวณหนี้ที่ค้างชําระ แล้วรายงานให้เจ้าพนักงานพิทักษ์ทรัพย์ ทราบเพื่อดําเนินการต่อไปข้อ ๙ เมื่อเจ้าพนักงานพิทักษ์ทรัพย์พิจารณาแล้วมีคําสั่งให้ตั้งสํานวนทวงหนี้ ให้เจ้าหน้าที่ธุรการ กองบังคับคดีล้มละลายจัดเอกสารที่เกี่ยวข้องตั้งสํานวนทวงหนี้และส่งให้เจ้าพนักงานพิทักษ์ทรัพย์ที่รับผิดชอบ ดําเนินการต่อไปข้อ ๑๐ เมื่อเจ้าพนักงานพิทักษ์ทรัพย์ส่งเอกสารทางด้านการเงิน งบดุล และเอกสารอื่นๆ ให้นักบัญชี แล้ว ให้นักบัญชีตรวจสอบเอกสาร และรายงานให้เจ้าพนักงานพิทักษ์ทรัพย์ทราบเพื่อดําเนินการในเรื่องที่ เกี่ยวข้องต่อไปข้อ ๑๑ เมื่อเจ้าพนักงานพิทักษ์ทรัพย์ส่งสํานวนชําระบัญชีให้กองคํานวณและเฉลี่ยทรัพย์ ให้นักบัญชี ตรวจสอบเอกสารและจัดทํางบดุล ณ วันที่ศาลมีคําสั่งให้เจ้าพนักงานพิทักษ์ทรัพย์เป็นผู้ชําระบัญชี และรายงานให้เจ้าพนักงานพิทักษ์ทรัพย์ทราบเพื่อดําเนินการต่อไป ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 1 พฤศจิกายน พ.ศ. 2545 (นายไกรสร บารมีอวยชัย) อธิบดีกรมบังคับคดี